Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 19 Αυγούστου 2014 – Vodafone GmbH κατά Bundesrepublik Deutschland
(Υπόθεση C-395/14)
Γλώσσα διαδικασίας: η γερμανική
Αιτούν δικαστήριο
Bundesverwaltungsgericht
Διάδικοι στην υπόθεση της κύριας δίκης
Προσφεύγουσα και αναιρεσείουσα: Vodafone GmbH
Καθής η προσφυγή και αναιρεσίβλητη: Bundesrepublik Deutschland
Προδικαστικό ερώτημα
Έχει το άρθρο 7, παράγραφος 3, της οδηγίας 2002/21/ΕΚ 1 του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 108 της 24ης Απριλίου 2002, σ. 33), την έννοια ότι εθνική κανονιστική αρχή, η οποία επέβαλε σε φορέα εκμεταλλεύσεως με σημαντική ισχύ στην αγορά υποχρέωση παροχής υπηρεσιών τερματισμού κλήσεων κινητής τηλεφωνίας και η οποία τήρησε για τη χρέωση των σχετικών τελών τη διαδικασία εγκρίσεως που προβλέπεται στην εν λόγω διάταξη της οδηγίας, οφείλει να ακολουθεί εκ νέου τη διαδικασία του άρθρου 7, παράγραφος 3, της οδηγίας 2002/21/ΕΚ πριν από κάθε έγκριση αιτήσεως συγκεκριμένων τελών;
____________
1     ΕΕ L 108, σ. 33.